**LinkedIn** er et sosialt nettverk på Internett som brukes hovedsakelig i forretningsøyemed. Nettverket ble grunnlagt i desember 2002 og lansert i mai 2003. Nettverket har 313 millioner registrerte brukere (per august 2014) fra over 200 land og territorier.

Nettverket brukes til å samle profesjonelle kontakter og forretningsforbindelser. Det kan benyttes av brukere til å finne jobber, ansette og til å bli oppdaget. Profesjonelle rekrutterere representerer en større del av de betalende kundene, mens hoveddelen av brukerne er ikke-betalende. I Norge er det 1,1 millioner medlemmer.

LinkedIn representeres av AdQuota AS i Norge.

Firmainformasjon
----------------

LinkedIns daglige leder er Jeff Weiner som er forhenværende direktør i Yahoo!. Grunnlegger Reid Hoffman, tidligere daglig leder og visepresident i PayPal, er operativ leder. Hovedkvarteret ligger i Mountain View i California med kontorer i Omaha, Chicago, New York og London.

Sequoia Capital, Greylock Partners og andre venturekapitalselskaper investerte 17. juni 2008 USD 53 millioner for 5 % av firmaet, noe som verdisatte firmaet til ca. 1 milliard etter investeringen.

I 2011 ble selskapet notert på børsen Nasdaq under ticker LNKD. Noteringsprisen var $45, og aksjen åpnet på $83. Senere på dagen var aksjeprisen på over $120. Det ble derfor snakket om en eventuell ny dot-com boble.

Den 13. juni 2016 ble det kjent at Microsoft kjøper LinkedIn for 26,2 milliarder dollar.

Funksjonalitet
--------------

LinkedIn lar brukere opprette profiler bestående av omtrentlig den informasjonen det er vanlig å inkludere i en CV, slik som utdannelse, jobberfaring, nåværende jobb og organisasjonsmedlemskap, samt bilde og status. Brukerne kan invitere hverandre til å bli kontakter og må da oppgi hvor de kjenner hverandre fra. På bakgrunn av dette dannes nettverk hvor en bruker er i nettverket til kontakter tre ledd unna. Altså bruker → brukerens venner → brukerens venners venner → brukerens venners venners venner. Innenfor nettverket kan man be om introduksjoner, for dem utenfor nettverket ditt kan du kjøpe introduksjon. Når du oppretter en bruker linkes du til organisasjoner du oppgir i CV-en din, disse organisasjonene har også profiler som kan redigeres og utforskes. Linkedin har også funksjonalitet for jobbutlysning og spørsmål og svar, i tillegg kan brukere anbefale hverandre.

Det er rapportert at LinkedIn benyttes av firmaer som rekrutteringskanal.

Linkedin tilbyr brukerne mulighet for å oppgradere kontoen for ytterligere funksjonalitet, de tre oppgraderte kontotypene er Business, Business Plus og Pro.

LinkedIn følger EU-regler rundt sikkerhet og personvern. Tjenesten blir ofte sett på som det profesjonelle svaret på Facebook.

LinkedIn har utviklet muligheter for markedsføring som lar deg i en selvbetjent løsning sette opp markedsføring for å målrette inn mot spesifikke fagfolk og roller.

Annonsetyper på LinkedIn
------------------------

* Sponset innhold (Native ads): Dette er annonser som promoterer innhold du allerede har laget. Dette kan være bildeannonser, dokumentannonser, videoannonser, karusell eller annonser for events.
* Dynamiske annonser: Dynamiske annonser er en måte å personalisere annonsene.
* Sponset melding: Disse annonsene kan brukes til å sende personlige meldinger til et spesifikt publikum ved hjelp av LinkedIn Messaging.
* Tekstannonser:

Referanser
----------

1. ↑  .
2. ↑  «18 Facts about LinkedIn in honor of LinkedIn's 18th Birthday». *www.linkedin.com* **(norsk)**. Besøkt 16. juni 2021.
3. ↑  «LinkedIn buys Choice Vendor». Arkivert fra originalen 2. oktober 2010. Besøkt 28. desember 2010.
4. ↑  «Linked-In — Profile». alarm:clock. 6. august 2004. Besøkt 17. januar 2008.
5. ↑  «LinkedIn Competitor XING Reports Record Growth and Revenues for 2010». Social Times. Besøkt 28. desember 2010.
6. ↑  «Ipsos' tracker om sosiale medier Q3'16 | Ipsos Norway». *ipsos.no*. Arkivert fra originalen 9. mars 2017. Besøkt 30. januar 2017.
7. ↑  
«LinkedIn networks way to $53-million investment». The Los Angeles Times. 17. juni 2008. Besøkt 17. juni 2008.
8. ↑
9. ↑  Asgeir Aga Nilsen (13. juni 2016). «Microsoft kjøper LinkedIn for 218 milliarder». *Nettavisen*. Besøkt 13. juni 2016.
10. ↑  Ann Kristin Bentzen Ernes. «Ansetter IT-folk gjennom LinkedIn». Digi. Arkivert fra originalen 6. november 2007. Besøkt 6. november 2007.
11. ↑  Gunhild M. Haugnes (4. november 2007). «Fikk napp på nett». Aftenposten. Arkivert fra originalen 10. juni 2007. Besøkt 6. november 2007. «Umoe Consulting bruker nettsamfunnet LinkedIn til å hente nye folk. To medarbeidere er nylig ansatt, og flere kommer.»
12. ↑  Anita Myklemyr (23. januar 2009). «Se og bli sett på LinkedIn». Ukeavisen Ledelse. Arkivert fra originalen 5. mars 2009. Besøkt 9. mars 2009.
13. ↑  Det seriøse svaret på Facebook Arkivert 2. juli 2007 hos Wayback Machine. fra forbruker.no
14. ↑  «LinkedIn annonsering i 2023 - hvordan lykkes?». *www.hallgeirgustavsen.no* **(norsk)**. Besøkt 22. mars 2023.

Eksterne lenker
---------------

* (en) Offisielt nettsted Rediger på Wikidata

* (en) LinkedIn – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** BIBSYS **·** VIAF **·** LCCN **·** ISNI **·** NKC **·** NKC **·** BBC Things
 |